ہجومی تشدد
ہجومی تشدد اس غیر قانونی کارروائی کو کہتے ہیں جس میں ایک بھیڑ یا ہجوم قانونی اصطلاح میں کم از کم تین کسی ایسے شخص یا متعدد اشخاص کو سزا دیتا ہے جو اس کی نظروں میں مذموم ہوتے ہیں اور اس تشدد سے متاثر افراد شدید زحمی یا ہلاک ہو جاتے ہیں ہجوم کی نفسیات میں عمومی طور پر کوئی بھی عمل مل کر کرنے کا رجحان ہوتا ہے نعرے مل کر لگائے جاتے ہیں پولیس کی کارروائی کا جواب بھی مل کر دیا جاتا ہے مل کر رکاوٹیں ہٹائی جاتی ہیں مل کر ساتھیوں کو پولیس کے رد عمل سے بچانے کی سعی کی جاتی ہے ہجوم پر قابو یا تو ہجوم کی سربراہی کرنے والے پا سکتے ہیں یا ہجوم ان لوگوں کے جوش و غیظ کی بھینٹ چڑھ جاتا ہے جو مائل بہ تشدد ہوتے ہیں جسے دوسرے معنوں میں مائل بہ انتقام کہا جا سکتا ہے